**PRIJEDLOG**

Na temelju članka 9. Zakona o pogrebničkoj djelatnosti („Narodne novine“ broj 36/19 i 98/19), članka 5. stavka 1. Odluke o određivanju poslova prijevoza pokojnika koji se financiraju iz Proračuna Općine Martijanec („Službeni vjesnik Varaždinske županije“ broj 24/18) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21 i 14/23), **Općinsko vijeće Općine Martijanec na 16. sjednici održanoj dana 31. svibnja 2023. godine donosi**

**ODLUKU**

**o izboru ponuditelja kojem se povjeravaju poslovi prijevoza pokojnika koji se financiraju iz Proračuna Općine Martijanec**

I.

Ovom odlukom povjerava se obavljanje poslova prijevoza pokojnika koji se financiraju iz Proračuna Općine Martijanec, na razdoblje od 4 godine.

II.

Na temelju provedenog Javnog natječaja za obavljanje poslova prijevoza pokojnika koji se financiraju iz Proračuna Općine Martijanec, objavljenog na oglasnoj ploči i internetskim stranicama Općine Martijanec dana 05.05.2023. godine, obavljanje poslova prijevoza pokojnika povjerava se obrtu CVJEĆARNA ORHIDEJA, obrt za pogrebne usluge, trgovinu i proizvodnju, vl. Martina Jendrić, Martijanec, Varaždinska 7, OIB: 23420337856.

III.

Cijena ponude izabranog ponuditelja obrta CVJEĆARNA ORHIDEJA, obrt za pogrebne usluge, trgovinu i proizvodnju, vl. Martina Jendrić iznosi 1,00 eura (bez PDV-a) i 1,25 eura (s PDV-om), a izražava se za prijevoz pokojnika po kilometru (od mjesta smrti do nadležne patologije, sudske medicine ili druge ovlaštene osobe) s uključenim troškom preuzimanja.

IV.

Pod poslovima prijevoza pokojnika smatraju se poslovi utvrđeni člankom 2. Odluke o određivanju poslova prijevoza pokojnika koji se financiraju iz Proračuna Općine Martijanec („Službeni vjesnik Varaždinske županije“ broj 24/18).

V.

Ovlašćuje se općinski načelnik Općine Martijanec za potpisivanje Ugovora o obavljanju poslova prijevoza pokojnika koji se financiraju iz Proračuna Općine Martijanec.

VI.

Sa obavljanjem poslova prijevoza pokojnika izabrani ponuditelj započet će s datumom sklapanja Ugovora iz članka 5. ove Odluke.

VII.

Nadzor nad provođenjem ugovornih obveza obavlja Jedinstveni upravni odjel Općine Martijanec.

VIII.

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 363-01/23-01/8

URBOJ: 2186-19-01-23-4

Martijanec, 31. svibnja 2023.

**Predsjednik Općinskog vijeća**

Stjepan Golubić, ing.

**OBRAZLOŽENJE ODLUKE O IZBORU PONUDITELJA KOJEM SE POVJERAVAJU POSLOVI PRIJEVOZA POKOJNIKA KOJI SE FINANCIRAJU IZ PRORAČUNA OPĆINE MARTIJANEC**

**I PRAVNI TEMELJ ZA DONOŠENJE ODLUKE**

Pravni temelj donošenja Odluke je članak 9. Zakona o pogrebničkoj djelatnosti („Narodne novine“ broj 36/19 i 98/19), članak 5. stavak 1. Odluke o određivanju poslova prijevoza pokojnika koji se financiraju iz Proračuna Općine Martijanec („Službeni vjesnik Varaždinske županije“ broj 24/18) i članak 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21 i 14/23).

**II OCJENA STANJA I TEMELJNA PITANJA KOJA SE UREĐUJU**

Člankom 9. Zakona o pogrebničkoj djelatnosti propisano je da sve poslove preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine za koje nije moguće utvrditi uzrok smrti bez obdukcije, vrši pogrebnik koje poslove obavlja na temelju ugovora o povjeravanju poslova prijevoza pokojnika koji se financiraju iz proračuna jedinice lokalne samouprave. Zakonom je također propisano da jedinica lokalne samouprave raspisuje natječaj i sklapa ugovor o povjeravanju poslova prijevoza temeljem odluke o određivanju poslova prijevoza pokojnika koji se financiraju iz proračuna jedinice lokalne samouprave.

Općina Martijanec je na oglasnoj ploči i internetskim stranicama dana 05. svibnja 2023., rasoisala Javni natječaj za obavljanje poslova prijevoza pokojnika koji se financiraju iz Proračuna Općine Martijanec. U roku za dostavu ponuda zaprimljena je jedna ponuda i to ponuda obrta CVJEĆARNA ORHIDEJA, obrt za pogrebne usluge, trgovinu i proizvodnju, vl. Martina Jendrić, Martijanec, Varaždinska 7, OIB: 23420337856.

Stručno povjerenstvo je dana 22. svibnja 2023. godine otvorilo ponudu i utvrdilo da je ponuditelj dostavio prihvatljivu ponudu koja u potpunosti zadovoljava uvjete iz Javnog natječaja te se ponuditelj CVJEĆARNA ORHIDEJA, obrt za pogrebne usluge, trgovinu i proizvodnju, vl. Martina Jendrić, Martijanec, Varaždinska 7, OIB: 23420337856 predlaže za donošenje Odluke o izboru ponuditelja kojem se povjeravaju poslovi prijevoza pokojnika koji se financiraju iz Proračuna Općine Martijanec.

**III SREDSTVA POTREBNA ZA PROVOĐENJE ODLUKE**

Za neposredno provođenje Odluke potrebna sredstva osigurana su u Proračunu Općine Martijanec za 2023. godinu i projekcije za 2024 i 2025. godinu, Razdjel 002 Jedinstveni upravni odjel Glava 00201 Jedinstveni upravni odjel Program 1005 Održavanje groblja A100501 Tekuće održavanje groblja Konto 32999 Ostali nespomenuti rashodi poslovanja